
Sáska  község Önkormányzata Képviselő-testületének
…/2017. (….. ) önkormányzati rendelete tervezete
a partneri egyeztetés szabályairól
Sáska  község Önkormányzata Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva a következőket rendeli el:
1. Általános rendelkezések
1. §
(1) Sáska   község településfejlesztési koncepciójának, integrált településfejlesztési stratégiájának és településrendezési eszközeinek, települési arculati kézikönyvének és településképi rendeletének készítésének vagy azok módosításának a lakossággal, érdekképviseleti, civil és gazdálkodó szervezetekkel, egyházakkal történő véleményeztetése a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet és a partnerségi egyeztetés szabályai szerint történik.
(2) E rendelet alkalmazásában partnerek:
 a) a település lakossága
b) a településen működő egyházak, valamint Sáska   község Önkormányzatnál (a továbbiakban: Önkormányzat) a véleményezési eljárásokba bejelentkezett érdekképviseleti, civil és gazdálkodó szervezetek.

(3) Az érdekképviseleti, a civil és gazdálkodó szervezet az adott véleményezési eljárásba, az Önkormányzat polgármesteréhez az önkormányzat honlapján az eljárás indításáról szóló tájékoztató közzétételétől számított 8 napon belül benyújtott írásbeli kérelemmel jelentkezhet be. A kérelemben meg kell jelölni a véleményezési eljárás tárgyát, a szervezet nevét, képviselőjét, postai címét és e-mail címét.

 2. A településfejlesztési koncepció, integrált településfejlesztési stratégiája és településrendezési eszközök, települési arculati kézikönyv és településképi rendelet véleményezéshez szükséges partneri egyeztetés szabályai
2. §
(1) A polgármester a koncepció, a stratégia, a településrendezési eszközök, a kézikönyv és a településképi rendelet tekintetében a társadalmi bevonás keretében a (3) bek. szerint tájékoztatja a partnereket (előzetes tájékoztató), de legalább:

a) a közterületen elhelyezett hirdetőfelületen, 
b) az önkormányzati honlapon 
c)lakossági fórumon.
(2)  A polgármester az elkészült koncepció, a stratégia, a településrendezési eszközök, a kézikönyv és a településképi rendelet tekintetében – a széleskörű nyilvánosság biztosításával – partnerségi véleményezésre bocsájtja a (3) bek. szerinti helyen és módon (munkaközi tájékoztató), de legalább:

a) a közterületen elhelyezett hirdetőfelületen, 
b) az önkormányzati honlapon 
c)lakossági fórumon.
 (3) A polgármester az elkészült koncepció, a stratégia, a településrendezési eszközök, a kézikönyv és a településképi rendelet az (1) és (2) bek. foglalt tájékoztatási forma a következő: 
a) az (1) bek. szerinti tájékoztatási követelményeket, a kézikönyv, a településképi rendelet készítésénél, módosításánál, a koncepció, a stratégia készítésénél valamint a településrendezési eszközök teljes eljárásában történő készítésénél, módosításánál teljes körűen,
b) a (2) bekezdésben foglalt követelményeket 
ba) a koncepció és stratégia készítésénél teljes körűen, módosításánál a (2) bek. a) vagy c) pontja szerinti módon, 
bb) a településrendezési eszközök teljes eljárásban vagy egyszerűsített eljárásban történő készítésénél, módosításánál a véleményezési szakaszban teljes körűen, 
bc) településrendezési eszközök tárgyalásos eljárásában történő készítésénél, módosításánál a végső véleményezési szakasz kezdeményezése előtt a partnerekkel történő véleményeztetés során teljes körűen, a Kormány által rendeletben kihirdetett veszélyhelyzet esetén a (2) bek. a) vagy c) pontja szerinti módon 
bd) a településrendezési eszközök állami főépítészi eljárásban történő módosításánál záró vélemény megkérése előtt (2) bek. a)  vagy c) pontja szerinti módon,
be) kézikönyv, településképi rendelet készítésénél, módosításánál teljes körűen kell teljesíteni.
(4) A polgármester az elkészült koncepció, a stratégia, a településrendezési eszközök, a kézikönyv és a településképi rendelet készítéséről vagy módosításáról a partnerek az előzetes tájékoztatóval és az elkészült tervezettel kapcsolatos javaslatokat, észrevételeket az alábbi módon tehetik meg:
a) a (3) bek. szerint van lakossági fórum, azt megelőzően legalább 8 nappal korábban az elkészült tervezetet a (3) bek. szerint a hirdető felületen,  honlapon meg kell jeleníteni, 
b) az észrevételeket, javaslatokat
ba) a lakossági fórumon szóban illetve a lakossági fórumtól számított 8 napon belül, 
bba) ha a (3) bek. szerint nincs lakossági fórum, a (2) bek. a) vagy c) pontja szerinti közzétételtől számított 8 napon belül lehet papír alapon vagy elektronikusan megtenni.

3. §
(1) A beérkező javaslatokat, véleményeket a közös önkormányzati  hivatal megküldi a koncepció a stratégia, a településrendezési eszközök, a kézikönyv és a településképi rendelet elkészítésével megbízott tervezőnek, aki azokat szakmailag megvizsgálja. A tervező az elfogadásra nem javasolt véleményeket, szakmai indokolásával együtt, megküldi az közös önkormányzati hivatalnak.
(2) Az el nem fogadott véleményeket és azok indokolását a polgármester az Önkormányzat Képviselő-testületének ülésén ismerteti. Az el nem fogadott véleményeket, valamint azok indokolását a főépítész összesíti és a koncepció a stratégia, a településrendezési eszközök, a kézikönyv és a településképi rendelet készítésének ügyiratához csatolja.
(3) Az elfogadott koncepció a stratégia, a településrendezési eszközök, a kézikönyv és a településképi rendelet önkormányzat honlapján történő közzétételéről a közös önkormányzati hivatal gondoskodik.
3. Záró rendelkezések
4. §
 Ez a rendelet kihirdetését követő első nap lép hatályba.

[bookmark: _GoBack]          Kovács Nándor 				      Takács Lászlóné 
           polgármester                                                                    jegyző


Rendelet kihirdetve:
2017. május ……

Takács Lászlóné
jegyző 

















                          INDOKOLÁS

 partnerségi egyeztetési szabályzatról szóló önkormányzati rendelethez

1.§-hoz

Az Önkormányzat a teljes körű nyilvánosság biztosítása érdekében meghatározza a bevonandó partnerek körét.

2.§-hoz

Az eljárás szakaszainak ismertetése. A tájékoztatás típusainak szabályozása. Az egyes tájékoztatási típusok megjelenítési formáinak meghatározása.
3.§-hoz

A partnerek által adott írásos észrevételek kezelésének valamint a partnerek által adott, de szakmailag nem e(fogadott vélemények kezelésének szabályait rögzíti. 
4.§-hoz

Hatályba  léptető  rendelkezést tartalmaz.






























TÁJÉKOZTATÓ  AZ ELŐZETES  HATÁSVIZSGÁLAT EREDMÉNYÉRŐL

I. A jogszabály megalkotásának szükségessége

A településfejlesztési koncepció, integrált településfejlesztési stratégia és a településrendezési eszközök, valamint településképi arculati kézikönyv és településképi rendelet (fejlesztéseket megalapozó dokumentumok megalkotása során  teljes körűen  biztosított  legyen a partnerek  tájékoztatása.

II.A rendelet társadalmi,  gazdasági és költségvetési hatásai

Az elvárt eredmény az, hogy a fejlesztéseket megalapozó dokumentumok készítésében, módosításában a partnerek aktívan részt vegyenek, véleményt nyilvánítsanak, mely érdemi észrevételeket a dokumentumok tovább tervezése során a szakemberek figyelembe vesznek, ezáltal a település lakossága fejlesztésébe beleszólhat, mivel a településfejlődése az ott élők közös érdeke.

III. A rendelet adminisztratív terheket befolyásoló hatásai

Az eljárás lebonyolítása, annak koordinálása főként a település megbízott főépítészére hárul. A partnerségi egyeztetés új szabályai a korábbihoz képest több adminisztrációs feladatokkal jár.

1. A rendelet alkalmazásához szükséges személyi, szervezeti, 
 tárgyi és pénzügyi   feltételek

A települési főépítész alkalmazása szükséges legalább a fejlesztéseket megalapozó dokumentumok készítése/módosítása idejére. Biztosítani kell a rendeletben felsorolt megjelenítési felületek folyamatos meglétét,.frissítését, karbantartását. Ezek biztosítása érdekében szükséges személyi feltételek nem állnak rendelkezésre, azt eseti megbízással teljesíteni kell. 

1. Környezeti és egészségügyi  követelmények
Káros környezeti és, egészségügyi hatások nem várhatóak.
Monostorapáti, 2017. május 4.
									Takács Lászlóné
									       jegyző 

